Publication: Magyar Közlöny
Issue: MK-2000-70 (Year: 2000, Number: 70)
Era: 1990-2004
Section: többször módosított 58/1991. (IV. 13.) Korm. rendelet előírásai tartalmazzák.
Paragraph Index: 204

a) pont]. INDOKOLÁS A legfőbb ügyész a Bszi. 29. §-a (1) bekezdése a) pontjának II. fordulata és a 31. §-ának (2) bekezdése alapján — az egységes ítélkezési gyakorlat biztosítása érdekében — jogegységi eljárást indítványozott. A legfőbb ügyész BF.927/2000. számú indítványa szerint az ítélkezési gyakorlat nem egységes abban a jogértelmezési kérdésben, hogy a javítóintézetben végrehajtott előzetes letartóztatás határidejének meghosszabbítására melyik bíróság az illetékes: az eljárás folytatásának helye, amely rendszerint azonos a bűncselekmény elkövetésének a helyével, vagy a javítóintézet székhelye — vagyis a fogvatartás helye — szerint illetékes bíróság. A legfőbb ügyész az eltérő bírói gyakorlatot az alábbi döntésekkel igazolta:

Source: https://magyarkozlony.hu/hivatalos-lapok/c7594e7dd2e2b56e0932c37349ac5a263c73368a/dokumentumok/8b56351ebe45df3356ca024b3acdfbd1adf05a7b/letoltes